<classify> Tamba na Mwakansope watakuwa wanagombania mkanda wa ubingwa wa taifa uzani wa kg 73 pambano la raundi kumi.Akizungumza Dar es Salaam, mratibu wa pambano hilo, Jaffar Ndame amesema kuwa siku hiyo kutakuwa na mapambano mawili ya ubingwa ambapo bondia Julius Kisalawe atapambana na Ramadhani Kumbele uzani wa kilo 51 katika ubingwa wa Taifa mpambano wa raundi kumi.Mpambano mwingine utawakutanisha bondia Pius Kazaula wa Morogoro atakayepambana na Abdallah Luwanje wakati bondia chipukizi Vicent Mbilinyi atakabiliana na Said Tampoo kutoka Bagamoyo.Pia aliongeza kuwa kutakuwa na mapambano mengine ya mabondia chipukizi mbali mbali na burudani za kutosha hivyo kawaomba wapenzi na mashabiki wa mchezo wa masumbwi kuwahi ukumbini kwani michezo itaanza rasmi kuanzia saa 11 jioni na kumalizika saa tano kasoro usiku.  <topic>: MICHEZO 